rlitschk/wikidir huggingface dataset:
Hamhung (koreaansch 함흥) is en Havenstadt an de Bucht von Oost-Korea (Deel von de Japaansche See) in de Provinz Süüd-Hamgyong in Noordkorea Dat is ok de Höövdstadt von Süüd-Hamgyong. Se hett 559.056 Inwahners (Stand 1. Januar 2005) op en Rebeed von 330 km² un liggt an’n Stroom Songchon. Nadem König Yi Sung-ke 1398 na en Pallastrevolte von sien Söhn Yi Bang-won afdankt harr, harr he sien Residenz in Hamhung. As Yi Bang-won 1400 Afsandte na Hamhung schickt harr, hett Yi Sung-ke jem all ümbringen laten. Vondaag noch gifft dat in Korea en Seggwies von’n König sien Baad na Hamhung (Hamhungchasa), wat för en Minsch steiht, de von en Reis nich mehr trüggkummt. In de Tied von de Japaansche Herrschop in Korea 1910 bet 1945 is de Stadt von de Industrie her temlich utboot worrn. De Japaners hebbt ehr in disse Tied Kankō nöömt. In’n Koreakrieg 1950 bet 1953 is de Stadt kumplett tweibummt worrn. Üm un bi 80 % von de Hüüs in de Stadt weren twei. Na’n Krieg is de Stadt denn wedder opboot worrn. Dor weren 1954 bet 1962 ok Architekten un Inschenöörs ut de DDR bi, de Düütsche Arbeidsgrupp Hamhung. Von 1960 bet 1967 weer Hamhung keen
De Imjin (koreaansch 림진) is en Stroom in Noord- un Süüdkorea. He hett sien Born Noordkorea un flütt denn na Süüdwesten, över de Grenz na Süüdkorea un münnt wat noorden von Seoul in’n Han, kort bevör de Han sülvs in de Gele See münnt. An’n Imjin hett dat twee grote Slachten geven: de Slacht an’n Imjin 1592 wielt Hideyoshi sien Invasion in Korea un de Slacht an’n Imjin 1951 in’n Koreakrieg.
De Hantan (koreaansch 한탄) is en Stroom in de Provinzen Gangwon un Gyeonggi in Süüdkorea. Dat is en linken Blangenstroom von’n Han. De Hantan hett den Hantavirus sien Naam geven, vonwegen dat veel von de UN-Soldaten in’n Koreakrieg sik in de Region mit dissn Virus ansteken hebbt.
De Chongchon (koreaansch 청천) is en Stroom in Noordkorea. He is 217 km lang un hett en Afströömrebeed von 9553 km². He hett sien Born in de Rangrim-Bargen in de Provinz Chagang un flütt langs’n Myohyang na de Provinz Süüd-Pyongan un münnt bi Sinanju in de Bucht von Korea (Deel von de Gele See). De Stroom is fröher ok Salsu nöömt worrn un dorvon hett ok de Slacht von Salsu 612 ehren Naam. Dormaals hett de Armee von Goguryeo de Truppen von Sui slahn. In’n Koreakrieg hett dat denn 1950 de Slacht von’n Chongchon geven.
De Bukhan (Noord-Han; koreaansch 북한) is en Stroom in Noord- un Süüdkorea. De Noord-Han is blangen den Süüd-Han (Namhan) een von de twee Strööm, de den Han billt. De Bukhan is 325 km lang un hett en Afströömrebeed von 11.343 km². He hett sien Born in de Provinz Kangwon in Noordkorea bi de Kŭmgang-Bargen un flütt na Süüdwesten na de Provinzen Gangwon un Gyeonggi in Süüdkorea un flütt en poor Kilometer stroomop bi Seoul mit’n Namhan (Süüd-Han) tohoop un billt den Han.
De Ryesong (koreaansch 례성) is en Stroom in Noordkorea. He is 174 km lang un hett en Afströömrebeed von 4048 km². De Ryesong hett sien Münn in de Neegd von Kaesong dichtbi den Stroomtrechter von’n Han in de Gele See, güntsied dat Eiland Ganghwa. De Ryesong warrt von en Staudamm opstaut, de so üm un bi 20 km noordwesten von Kaesong liggt.
Austin Powers in Goldmember (op platt so veel as „Austin Powers in Goldliddmaat“; dt. Titel: Austin Powers in Goldmember) is de drüdde Kinofilm ut de Kummedie-Reeg üm den britischen Agenten Austin Powers, de as Parodie op de James-Bond-Filmen dreiht worrn sünd. De Film is 2002 rutkamen. De Geheemagent Austin Powers is intwüschen so bropen worrn dör sien Spood gegen dat Verbreken, dat en Film över em dreiht warrt. För sien Verdeensten warrt he vun de Queen sogor to’n Ridder slahn. Doröver freit he sik düchtig, vunwegen dat ok sien Vörbild un Vadder, Nigel Powers, bi den Ridderslag dorbi wesen schall. Man, as dat sowiet is, is de Vadder nich dor. Dat sett em bannig to, man Basil Exposition vertellt em kort dorop, dat Nigel vun den bösen Goldmember roovt worrn is. Austin hett also nu de Opgaav, sien Vadder ut de Hannen vun den verrückten Nedderlänner Goldmember to redden. Raat halt he sik dorto vun sien Arzfeend Dr. Evil, de dör Austin sien Ingriepen intwüschen in’t Gefängnis sitt. Dr. Evil vertellt em, dat he Goldmember in de verleden 1970er Johren finnen kann. Mit sien Tietmaschien-Auto reist he gau dorhen torüch. Help kriggt he dor vun sien olle Bruut Foxxy Cleopatra.
Robert Falcon Scott (* 6. Juni 1868 in Devonport bi Plymouth, England; † 29. März 1912, Ross-Schelfies, Antarktis) weer en britisch Marineoffizier un Polarforscher. He weer de Baas vun de Discovery-Expeditschoon (1901–1904) un de Terra-Nova-Expeditschoon (1910–1913), twee Forschensreisen wiels dat so nöömt Golden Tietöller vun de Antarktis-Forschen. He hörr to de eerst teihn Minschen, de den geographischen Süüdpool reckt hemm. Vör sien Tiet as Polarforscher hett Scott en Offiziersloopbahn in de Royal Navy inslahn. Sien Karriere in de britisch Kriegsmarine keem aber wegen fehlen Perspektiven nich richtig vöran. Dorum hett he de Gelegenheit greepen, dat Kommando up dat Forschensschipp Discovery to övernehmen. Nah sien eegen Angaven hett he dat ut persöönlichen Ehrgeiz makt un nich, wiel er geern Polarforscher wurrn wull. Wiels de vun hüm leit Discovery-Expeditschoon ünnernehm he tüschen November November 1902 un Februar 1903 gemeensam mit Edward Wilson un Ernest Shackleton en Vörstött in Richt Süüdpool, bi de de dree Mann mit en geographisch Breedt vun 82° 11′ S en nee Süüdrekord upstellt hemm. Scott sien Entscheeden, de vermeentlich swoor kranken Shackleton gegen de sien Willen nah de Rückkehr in’t Basislager nah Huus to schicken, geev Anlaat to en noch hüüd führt Diskussion över en deep Rivalität vun
Martin Richard Rønne (* 15. September 1861 in Hamar, † 15. Mai 1932) weer en norweegsch Segelmaker un Polarforscher. Rønne nehm an de Fram-Expeditschoon vun Roald Amundsen 1910 bit 1912 deel. Dor weer he as Segelmaker un Navigator insett, nehm aber nich an de endgültig Marsch to’n Süüdpool deel. Van 1918 bit 1920 hett he denn an de Maud-Expeditschoon vun Amundsen deelnommen. Sien Söhn is de Polarforscher Finn Rønne, de 1923 in de USA utwannert is. Martin Rønne in dat Fram-Museum
Disse Artikel is man blots en Stubben. Du kannst Wikipedia helpen un em verbetern. De Chemie, een exakt Naturwetenschap, is de Wetenschap vun'n Upbau un Verholl vun Materie un de dorbi geltende Naturgesett. Chemie as Wetenschap is in ehr aktuell Form in'n 17.-18. Johrhunnert vun'n Anwennung vun dat rationale Denken up de Alchemie vun'n Middelöller entstann. Allgemeen Chemie chemische Grundbegrepen chemische Elementen Periodensystem vun de chemischen Elementen chemische Stoffen Atomens, Molekülens und Ionens cheemsch Reakschonen Chemisch Verbinnung Anorganisch Chemie Metallen Nichtmetallen Mineralogie Ionenchemie Süüren un Basen Orgaansch Chemie Nomenklatur Kunststoffchemie Naturstoffchemie Petrochemie Physikalisch Chemie Thermodynamik Kinetik Quantenmechanik Elektrochemie Kristallographie Biochemie Genetik Biotechnologie Lebensmiddelchemie Medizinisch Chemie Pharmazeutisch Chemie Theoretisch Chemie Quantenmechanik Thermodynamik Statistisch Mechanik Analytisch Chemie Anorganisch Analytisch Chemie Organisch Analytisch Chemie Mikrochemie un Spurenanalyse Klinisch Chemie un Toxikologie Chemisch Verfohrnstechnik Technisch Chemie Waterchemie Chemie. Mehr Biller, Videos oder Audiodateien to’t Thema gifft dat bi Wikimedia Commons. gsbl.de: Gemeinsamer Stoffdatenpool Bund/Länder (hoogdüütsch) Disziplinen in de Chemie Allgemeine Chemie · Anorgaansche Chemie · Biochemie · Orgaansche Chemie · Physikaalsche Chemie · Technische Chemie · Theoreetsche Chemie Agrochemie · Analytsche Chemie · Atmosphärenchemie · Bochemie · Bioanorgaansche Chemie · Biogeochemie · Bioorgaansche Chemie · Biophysikaalsche Chemie · Böverflächenchemie · Chemoinformatik · Chemometrik ·
Sir Ernest Henry Shackleton [ˈɜɻnɛst ˈhɛnɻi ˈʃækəltən] CVO, OBE (Mil.), LL.D, OLH (* 15. Februar 1874 in Kilkea, County Kildare, Irland; † 5. Januar 1922 in Grytviken, Süüdgeorgien) weer en britisch Polarforscher vun irisch Afstammen un en vun de herutragend Persönlichkeiten vun dat so nömmt Golden Tietöller vun de Antarktisforschen. He nehm an veer Antarktisexpeditschonen deel, vun de he bi dree ok de Expeditschoonsleiter weer. Sien eerst antarktischen Erfohrungen hett Shackleton as Darte Offizier bi de vun Robert Falcon Scott leit Discovery-Expeditschoon makt, vun de he upgrund vun vermeentlich gesundheitlich Probleme dör den Expeditschoonsleiter 1903 nah Huus schickt wurr. Starkmödig, disse persönliche Schann to uttodoon, kehr Shackleton 1908 as Baas vun de Nimrod-Expeditschoon in de Antarktis torüch. In’ Januar 1909 stell he tosommen mit dree Begleiters en nee Rekord in de gröttste Dichtrankommen an en vun de beid geographisch Eerdpolen up, bevör se bi 88°23'S un noch 180 km vun den Süüdpool weg torüchkehren mussen. För diesse Leistung wurr Shackleton dör König Edward VII. to’n Ridder slahn. Nahdem de Norweger Roald Amundsen 1911 den Süüdpool reckt harr, hett Shackleton sien Oogenmark up de nah sien Meenen nah letzt verbleeven Herutfordern vun de Antarktisforschen verlaagert: Dat Dörqueren vun den antarktischen Kontinent
Lilja Kedrowa (Russ’sch: Лиля Кедрова, engl. Schriefwies Lila Kedrova; * 9. Oktober 1918 in Petrograd; † 16. Februar 2000 in Sault Ste. Marie, Ontario) weer en franzöösche Schauspelersche, de ut Russland stammt. Kedrowa weer de Dochter vun twee Opernsingers. Ehr Öllern weern 1922 mit ehr na Berlin utwannert un 1928 denn wieter na Frankriek, woneem ehr Mudder an’t Conservatoire de Paris ünnerrichten de. Ehr Filmloopbahn hett se vör allen mit franzöösche Filmen anfungen, bit se Mitt vun de 1960er Johren bekannt worrn is. 1965 mit de Oscar uttekent för ehr Rull as Madame Hortense in den Film Zorba the Greek (dt.: Alexis Sorbas). De glieke Rull hett se ok an’n Broadway speelt un is dorför mit den Tony Award ehrt worrn. Se hett in mehr as sösstig Produkschonen mitspeelt. An’n 16. Februar 1968 hett se ehrn Ehmann Richard Howard heiraat. Se is 2000 in ehr Sommerwahnung in an en Lungensweer doodbleven, nadem se lang mit de Alzheimer-Krankheit to kriegen harr. Kedrowa weer för den Film Zorba the Greek för fief verschedene Filmpriesen vörslahn, bleev för annere Filmen aver ahn Nomineeren. Uttekent weer se blots eenmol mit den Oscar in de Kategorie Best Nevenrull. Lilja Kedrowa in de Internet Movie Database
Kim Jong-il (koreaansch 김정일; * 16. Februar 1941 in Wjatskoje; † 17. Dezember 2011) weer en noordkoreaanschen Politiker. He weer de Generaalsekretär von de Koreaansche Arbeiderpartei, Vörsitter von de Natschonale Verdeffenderenskommission un böverst Baas von de Koreaansche Volksarmee. He gell sied de Tied von sien Vader Kim Il-sung sien Dood 1994 de facto as Föhrer von Noordkorea. Na de offiziellen Angaven, de von de Regeren von Noordkorea kaamt, is Kim an’n 16. Februar von dat Johr 31 na’n Juche-Klenner (1942) op’n Barg Paektu boren worrn. Na Borns buten Noordkorea is he aver al an’n 16. Februar 1941 in Wjatskoje in Russland boren. Sien Vader Kim Il-sung un siene Moder Kim Jong-suk weren to de Tied in’n Wedderstand gegen de Japaansche Herrschop in Korea un weren do in Russland ünnerkamen. De Russen hebbt dormaals in de Geboortsoorkunn den russifizeerten Naam Juri Irsenowitsch Kim indragen. Siene Moder is 1949 doodbleven, as Kim Jong-il acht Johr oold weer. In’e School weer Kim von September 1950 bet August 1960 un is denn an’n 25. August 1960 na de 105. Ryu-Kyong-Su-Garrpanzerdivision „Soul“ kamen, wat von de offiziellen Steden in Noordkorea as de Anfangspunkt von Kim sien Songun-Leidlien angeven warrt. Von September 1960 bet März 1964
Kim Jong-un (koreaansch 김정은; * 8. Januar 1983 oder 1984) is en noordkoreaanschen Politiker. He is de jüngste Söhn von Kim Jong-il un Ko Young-hee un is na sien Vader sien Dood an’n 17. Dezember 2011 siet den 29. Dezember 2011 Führer vun Volk, Partei un Strietkraften in Noordkorea. Kim schall bet 1998 ünner den Schuulnaam Pak Un de School Liebefeld-Steinhölzli in Bern-Liebefeld besöcht hebben. Lüüd, de em op de School kennenlehrt hebbt, seggt, dat he Engelsch (de Ünnerrichtsspraak dor), Hoochdüütsch, Swiezerdüütsch un Franzöösch snacken kunn. Von 1998 bet 2000 schall he denn op de Volksschool in Köniz wesen hebben. Von 2002 bet 2007 weer he denn op de Kim-Il-sung-Universität in Pjöngjang. As Nafolger von Kim Jong-il in sien Rull as Föhrer von Noordkorea weer toeerst de öllste Söhn Kim Jong-nam vörsehn. Eerst 2009 is dat denn bilütten rutsuurt, dat Kim Jong-il woll Kim Jong-un as sien Nafolger vörtreckt. An’n 27. September 2010 is he Generaal (Daejang) von de Koreaansche Volksarmee worrn. Bi de 3. Parteikonferenz von de Koreaansche Arbeiderpartei an’n 28. September 2010 is he denn Maat von dat Zentraalkomitee worrn un Viez-Vörsitter von de Zentrale Militärkommission. Kim Jong-un. Mehr Biller, Videos oder Audiodateien to’t Thema gifft dat bi
De Juche-Klenner is en Klenner, de in Noordkorea bruukt warrt. Dat is en Gregoriaanschen Klenner, de aver nich von Christi Geboort as Johr 1 utgeiht, man von Kim Il-sung sien Geboort in’t Johr 1912 na Christus. „2024“ is denn to’n Bispeel dat Johr „Juche 113“. De Juche-Klenner is 1997 in Noordkorea inföhrt worrn. In de Praxis warrt denn aver faken beide Tallen angeven, to’n Bispeel „Juche 96 (2007)“. Mit dat Johr 1912 as Basis is de Juche-Klenner mit den chineeschen Minguo-Klenner un mit de Johrtall na de japaansche Taishō-Tied övereen, wat aver Tofall is.
Wonsan (koreaansch 원산) is en Havenstadt an de Bucht von Oost-Korea (Deel von de Japaansche See) in de Provinz Kangwon in Noordkorea. Wonsan is de Höövdstadt von Kangwon un hett 329.207 Inwahners (Stand 1. Januar 2005) op en Rebeed von 269 km². De Stadt weer von 1880 af an as Hannelshaven ok för Butenlanners apen. De Europäers hebbt den Haven un de Stadt to düsse Tied Port Lazaref nöömt. In de Tied von de Japaansche Herrschop in Korea 1910 bet 1945 hebbt de Japaners de Stadt Genzan nöömt. Bet 1946 weer Wonsan Deel von de Provinz Süüd-Hamgyong, is denn aver Deel von Kangwon un ok glieks de Höövdstadt worrn, denn de olen Höövdstäder von Kangwon, Wonju un Chuncheon, legen denn in Süüdkorea. In’n Koreakrieg harrn de Noordkoreaners vör Wonsan Seeminen leggt. De UN-Truppen hebbt an’n 10. Oktober 1950 anfungen, de Minen to rümen un dat so mööglich to maken, mit Truppen to lannen. Disse Brüggenkopp schull de Amerikaners verlöven, en ne’e Front apentomaken un von Oosten her na Pjöngjang to marscheren. Aver noch ehrdat de Lanntruppen lannen kunnen, harrn de Noordkoreaners sik trüggtagen un de Süüdkoreaners un Briten weren op Land bet Wonsan vörrückt. De UN-Truppen hebbt de Stadt bet
Tanchon (koreaansch 단천) is en Stadt in de Provinz Süüd-Hamgyong in Noordkorea. Tanchon hett 345.875 Inwahners (Stand Zensus 1. Oktober 2008) op en Rebeed von 606 km². Se liggt an de Münn von’n Namdae in de Japaansche See. Tanchon hett en Bahnhoff an de Pyongra-Iesenbahnlien. Wat de Weertschop angeiht is vör allen de Chemieindustrie wichtig. Tanchon is indeelt in 39 Stadtdelen un 39 Dörper. Dat Vörkamen von Langsteertgorals bi Tanchon is as Nr. 293 in de List von de Naturdenkmaals in Noordkorea opnahmen. Ünnerafdelen von Süüd-Hamgyong Städer: Hamhung (Höövdstadt) | Sinpo | Tanchon Regionen: Sudong | Kumho Kreise: Changjin | Chongpyong | Hamju | Hochon | Hongwon | Kowon | Kumya | Pujon | Pukchong | Ragwon | Riwon | Sinhung | Toksong | Yonggwang | Yodok Koordinaten:40° 27′ N, 128° 55′ O
La Femme et le Pantin, düütsch: Ein Weib wie der Satan (alternativ Die Frau und der Hampelmann, sovöl as: En Wief as de Satan) is en franzöösch-italieensch Film vun Julien Duvivier, de in Spanien speelt un up de glieknamigen Roman vun Pierre Louÿs foot. Dat all 1898 rutkommen Book weer all 1935 mit Marlene Dietrich in de Hööftrull ("Der Teufel ist eine Frau") för dat Kino adapteert wurrn. Dat is de Geschicht vun en wohlhabenden, ölleren Mann, de sück in en düchtig jüngere Fru ut bescheeden Verhältnissen verkickt, de hüm dorför lieden lett. De Rull vun de Danserin Eva geev Brigitte Bardot jede Gelegenheit, all mit hör dormalig Image verbunnen Verwachten vun dat breedt Publikum to erfüllen. Wiels en traditschonell spaansch Volksfest, dat jedes Johr völ Touristen rantreckt, bemarkt de mit en Busfohrer liert Eva Marchand, dat hör en modisch kleedt öllere Mann nahlöppt. Dat hannelt sück dorbi um den verheiraadten Don Matteo Diaz, de as Playboy bekannt is. Wiels he hör mit sien Roop un sien Wohlstand beindrucken will, speelt se mit sien Geföhlen. Immer weer düüd se Interesse an, um hüm denn aber blots to demöödigen. Toletzt drifft se dat aber up de Tipp un man kann an
Robert Laude (* 2. Dezember 1896 in Kowalk, Hinnerpommern; † 2. August 1988 in Hamborg) weer en plattdüütschen Wöörbookschriever. Laude is 1896 in Kowalk in Hinnerpommern as Söhn von en Fleescher boren un dor ok opwussen. He is later as Schoolmeester för de Volksschool utbillt worrn, wat he en Tied ünnerbreken müss, as he Soldaat in’n Eersten Weltkrieg weer. Von 1923 af an hett he denn in Berlin Düütsch, Geschicht, Eerdkunn, Engelsch, Pädagogik un Psychologie studeert un hett 1929 in Griepswoold sien Staatsexamen maakt. He weer denn Referendor, Assesser un Schoolmeester bet 1945 an verscheden Scholen in Berlin, Brannenborg, Slesien un Döringen. 1947/1948 is Laude na Westfalen kamen un weer dor denn bet to sien Pension 1959 Oberstudienrat an dat Märkische Gymnasium in Schwelm. Von 1960 af an hett he in Hamborg leevt. As dat Forschungsinstitut för Düütsche Spraak an de Universität Marburg 1967 de Verdrevenen ut de Oostrebeden opropen hett, dat Institut Infos to jemehr Dialekten totostüren, dor hett ok Laude anfungen, Wöör ut sien pommerschen Dialekt optoschrieven. Dor is mit de Tied en Manuskript von 2800 Sieden mit 54.000 Wöör von worrn. 1981 hett he dat Manuskript an Dieter Stellmacher geven, de dat dörkieken un rutgeven schull. Dat
De Apostel Thomas (* Oort un Tied unbekannt; † na de Legenn in Mailapur, en Bezirk vun de Stadt Madras in Indien um 72 rüm) is een vun de twolf Apostels oder Jüngers, de dree Johre lang as Frünnen un Schölers mit Jesus vun Nazaret unnerwegens ween sünd (vgl. Joh.15,15). De Naam Thomas kummt ut de Aramääsche Spraken. Dor bedutt ta'am „poorwies“ oder „Tweeschen“ Vundeswegen warrt Thomas in de Bibel ok „Didymos“ (Koine: δίδυμος) nömmt. In de Syyrsche Traditschoon heet he „Judas Thomas“, vunwegen, dat Thomas dor as Binaam ankeken warrt. In all veer Listen vun de Apostels, de in dat Nee Testament stoht, is Thomas sien Naam in to finnen. In de eersten dree Evangelien steiht he neven Matthäus den Töllner (Mt. 10,3; Mk. 3,18; Lk. 6, 15). In de Apostelgeschicht is he an Philippus siene Sieten to finnen (Apg. 1, 13). Sunnerlich in dat veerte Evangelium is ok wat over siene Persöönlichkeit rut to finnen. In dat 20. Kapitel vun Johannes sien Evangelium heet dat (na Johannes Jessen siene Oversetten): 19As dat nu an düssen eersten Wekendag avends düster wurr un de Jüngers ut Angst vor de Juden de Dören achter sik toslaten harrn, dor keem Jesus un
Thomas betekent Thomas, den Naam vun een vun Jesus siene Apostels un Jüngers, Thomas, en Vörnaam, de vun düssen Apostel Thomas hernahmen is, Thomas, en Familiennaam (för Lüüd mit düssen Naam kiek dor), Thomas, italieenschen Sänger, (2555) Thomas, en Asteroid, E. R. Thomas Motor Car Company, fröheren US-amerikaanschen Autohersteller, E. R. Thomas-Detroit Company, fröheren US-amerikaanschen Autohersteller, W. F. Thomas, fröheren brietschen Autohersteller, Thomas, Oort in Alabama, USA, Thomas, Oort in Idaho, USA, Thomas, Oort in Illinois, USA, Thomas, Oort in Indiana, USA, Thomas, Oort in Kentucky, USA, Thomas, Oort in Louisiana, USA, Thomas, Oort in Maryland, USA, Thomas, Oort in Michigan, USA, Thomas, Oort in New Hampshire, USA, Thomas, Oort in New Mexico, USA, Thomas, Oort in Oklahoma, USA, Thomas, Oort in Pennsylvania, USA, Thomas, Oort in South Dakota, USA, Thomas, Oort in Tennessee, USA, Thomas, Oort in Texas, USA, Thomas, Oort in Virginia, USA, Thomas, Oort in Washington, USA, Thomas, Oort in West Virginia, USA, Thomas Cove, Bucht an de Küst von Grahamland, Antarktika, Thomas-Gletscher, Gletscher in Ellsworthland, Antarktika, Thomas Heights, Bargen in Viktorialand, Antarktika, Thomas Hills, Bargen in Queen Elizabeth Land, Antarktika, Thomas-Eiland, Eiland vör Wilkesland un Königin-Marie-Land, Antarktika, Thomas Mountains, Bargen in Ellsworthland, Antarktika, Thomas-Nunatak, Nunatak in
Paul Schockemöhle (* 22. März 1945 in Steenfeld, Neddersassen) is en ehmalger düütsch Springrieder un jetzt Ünnernehmer. Paul Schockemöhle is Anfang vun de 1980er Johren sien ölleren Bröer Alwin Schockemöhle as en vun de best Springrieder vun de Welt nahfolgt. He wurr 1981, 1983 un 1985, mit sien spoodriekst Peerd Deister, dreemal nahnanner Europameester. Dat hett sonst noch nümms schafft. Ok bi Olympisch Sömmerspelen un tallriek Pries vun de Natschonen kunn he Siege fiern un Medaillen winnen. All 1966, lang Tiet bevör he as Springrieder Spood harr, fung Schockemöhle an, sien Logistikünnernehmen uptobauen, dat bit hüüd to de spoodriekst privat Speditschoonsünnernehmen in Düütschland tellt. 1989 grünn he, gemeensam mit den dormaligen Managaer vun Boris Becker, Ion Ţiriac, en anner spoodriek Ünnernehmen: de Firma PST-Marketing to de Vermarktung vun internatschonal un natschonal Sportveranstaltungen. Tosommen mit Ullrich Kasselmann veranstalt he de Performance Sale International Auktionen (P.S.I.-Auktionen); Veranstaltungen, up de hoochtalenteert jung Peer verstiegert wurrn. Ok in den agrarindustriellen Ünnernehmensberiek betätigt he sück in de (Eierproduktschoon in Legebatterien). Nah Informatschonen vun de Grupp Tierrecht aktiv is he an en Konsortium bedeeligt, dat 1996 de Legebatterien vun den Ünnernehmer Anton Pohlmann övernommen hett. Up sien Gestüt in Mühlen hett he wiedere spoodriek Springpeer formt,
Murder Ahoy (op plattdüütsch so veel as „Moord, ahoi“; dt. Titel: Mörder, ahoi!) is en britschen Kriminalfilm ut dat Johr 1964 mit Margeret Rutherford in de Hööftrull. Disse Film is de eenzige ut de Reeg mit Rutherford, de nich op en Romanvörlaag vun de engelschen Schrieversche Agatha Christie baseert. Man, eenige Motiven ut They Do It with Mirrors (dt.: Fata Morgana) sünd bruukt worrn. Miss Marple ehr Unkel is doodbleven, un nu arvt se sien Mandat in de „Stiftung to’n Betern vun de Jöögd“ in Milchester, de he grünnt harr. Bi’t Drapen vun’t Kuratorium, de jeed Johr stattfinnt, besteiht dat Vörstandsliddmaat Ffolly-Hardwicke dorop, anhöört to warrn. Man, jüst as he dat Woort kriggt, brickt he dood tosamen, nadem he wat vun sien Snuuvtabak nahmen hett. Miss Marple, de as nee Liddmaat togegen is, glöövt natürlich nich an en natürlichen Dood un forscht na. Ehr fallt op, dat de Tabaksdoos ’n beten later verswunnen is un en apen Finster na en Füürledder föhrt. De Inspekter glöövt natürlich nich an en Verbreken. Mit ehr Weten üm de Chemie finnt Miss Marple aver gau rut, dat Strychnin in’n Snuuvtabak weer, vunwegen dat en beten torüchbleven is, wat se bi’t Drapen utkippt harr. Toletzt
◄ | 4. Johrhunnert v. Chr. | 3. Johrhunnert v. Chr. | 2. Johrhunnert v. Chr. | ► ◄ | 310er v. Chr. | 300er v. Chr. | 290er v. Chr. | 280er v. Chr. | 270er v. Chr. | 260er v. Chr. | 250er v. Chr. | ► ◄◄ | ◄ | 290 v. Chr. | 289 v. Chr. | 288 v. Chr. | 287 v. Chr. | 286 v. Chr. | 285 v. Chr. | 284 v. Chr. | 283 v. Chr. | 282 v. Chr. | ► | ►► Antiochos II. Theos, later König vun dat Seleukidenriek († 246 v. Chr.)
◄ | 4. Johrhunnert v. Chr. | 3. Johrhunnert v. Chr. | 2. Johrhunnert v. Chr. | ► ◄ | 310er v. Chr. | 300er v. Chr. | 290er v. Chr. | 280er v. Chr. | 270er v. Chr. | 260er v. Chr. | 250er v. Chr. | ► ◄◄ | ◄ | 291 v. Chr. | 290 v. Chr. | 289 v. Chr. | 288 v. Chr. | 287 v. Chr. | 286 v. Chr. | 285 v. Chr. | 284 v. Chr. | 283 v. Chr. | ► | ►► De röömsche Diktater Quintus Hortensius gifft de Lex Hortensia rut. Dor kriegt de Plebejers de glieken Rechte, as de Patriziers in Rom. In düt Gesett warrt bekannt maakt, dat vun nu af an Beslüsse vun de röömsche Volksversammeln (Plebiszite) ok ahn Tostimmen vun den Senat gellen doot. um 287 v. Chr. rüm: Archimedes, greekschen Mathematiker un Utfinner († 212 v. Chr.)